CELEX: C2005/217/25
Language: da
Date: 2005-09-03 00:00:00
Title: Domstolens dom (Tredje Afdeling) af 14. juli 2005 i sag C-435/03, British American Tobacco International Ltd, Newman Shipping & Agency Company NV mod Belgische Staat (anmodning om præjudiciel afgørelse fra Hof van beroep te Antwerpen) (Sjette momsdirektiv — artikel 2 og artikel 27, stk. 5 — omsætningsafgift — anvendelsesområde — afgiftspligtens indtræden og beskatningsgrundlag — levering af goder mod vederlag — tyveri af varer i et afgiftsoplag)

3.9.2005   
            
            
               DA
            
            
               Den Europæiske Unions Tidende
            
            
               C 217/13
            
         
      DOMSTOLENS DOM
   
   (Tredje Afdeling)
   af 14. juli 2005
   i sag C-435/03, British American Tobacco International Ltd, Newman Shipping & Agency Company NV mod Belgische Staat (anmodning om præjudiciel afgørelse fra Hof van beroep te Antwerpen) (1)
   
   (Sjette momsdirektiv - artikel 2 og artikel 27, stk. 5 - omsætningsafgift - anvendelsesområde - afgiftspligtens indtræden og beskatningsgrundlag - levering af goder mod vederlag - tyveri af varer i et afgiftsoplag)
   (2005/C 217/25)
   Processprog: nederlandsk
   I sag C-435/03, angående en anmodning om præjudiciel afgørelse i henhold til artikel 234 EF, indgivet af hof van beroep te Antwerpen (Belgien) ved afgørelse af 7. oktober 2003, indgået til Domstolen den 14. oktober 2003, i sagen British American Tobacco International Ltd, Newman Shipping & Agency Company NV mod Belgische Staat, har Domstolen (Tredje Afdeling), sammensat af afdelingsformanden, A. Rosas, og dommerne A. Borg Barthet, A. La Pergola, J.-P. Puissochet (refererende dommer) og J. Malenovský; generaladvokat: M. Poiares Maduro; justitssekretær: R. Grass, den 14. juli 2005 afsagt dom, hvis konklusion lyder således:
   
               1)
            
            
               Tyveri af varer kan ikke anses for »levering af goder mod vederlag« som omhandlet i artikel 2 i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, og kan derfor ikke som sådan være momspligtig. Det forhold, at varer som de i hovedsagen omhandlede er punkafgiftspligtige, har ingen betydning for denne vurdering.
            
         
               2)
            
            
               En tilladelse til at træffe foranstaltninger, som letter kontrollen med momsopkrævningen, der er meddelt en medlemsstat på grundlag af artikel 27, stk. 5, i sjette direktiv 77/388, bemyndiger ikke denne stat til at momspålægge andre transaktioner end dem, der er nævnt i direktivets artikel 2. En sådan tilladelse kan derfor ikke give hjemmel for en national lovgivning, hvorefter tyveri af varer fra et afgiftsoplag momspålægges.
            
         
      (1)  EUT C 304 af 13.12.2003.